46 
Kerpely Antal. 
munkálásával foglalkozó emberek már némi kohászati tapasz- 
talatokat szereztek volt. 
Hazánkban, daczára annak, hogy aranybányái 3000 — 4000 
év óta vannak mivelés alatt, még ma is akad sok termés arany 
gyönyörű példányokban, különösen Erdély aranykerületeiben. 
Termés ezüst elvétve található a selmeczbányai kerületben. 
Rézben hajdanában hazánk tájai rendkivül gazdagok voltak. 
Ma már a legtöbb bánya rézércze kiapadt, mégis elvétve aka- 
dunk még termésrézre, szép példányokban. (Mátra). 
A klassikus ókorban is az aranykorszakot mondották 
elsőnek, az ezüstét másodiknak. Harmadik a mondottak után 
— mondja Ovidius — a rézivadék lett; természettől már 
szilajabb s fegyverrel ijesztő, de még se gonosz. A vasfajzal 
jött be utolján. 
Ezzel aztán eltűnt végleg a földi boldogság. Küzdeni kell 
a mindennapi kenyérért és a háborúk rettenetességei növelik 
a bajjal teljes élet terheit. 
Ennek a rettenetes, vészthozó és mindenazonáltal műve- 
lődésünk alapját képező fémnek sajátos tulajdonságaival és 
főbb termelési műfolyamataival lesz szerencsém a tisztelt hall- 
gató közönséget megismertetni. Bizonyosan a legtöbbeknek, 
figyelmeztetésem nélkül is, feltűnt már a különféle vastárgyak- 
nak eltérő magatartása, használat közben. Az egyik vasfajta 
már aránylag gyenge ütések vagy lökések következtében meg- 
reped, vagy eltörik. (Takaréktüzhelyek gyűrűi, táblái; némelyik 
főzőedény, serpenő stb.) A másik nemcsak kitartja a legerősebb 
ütést, hanem még meg is hajlitható, úgyszólván összegyűrhető, 
annélkül hogy eltörjön. (Fedéllemez, pléhedények stb.) Vannak 
végre vastárgyak, melyek erős hajlításnak engednek ugyan, de 
össze nem hajthatók, mert eredeti helyzetükbe visszahelyez- 
kednek; szóval, rugalmasak. (Kardpengék, bizonyos asztalkések.) 
Ha e tárgyak mindegyike vasból való, a mint feltételezzük, 
akkor kell hogy tulajdonságaikat valamely más alkotó rész, 
valamely más jelenlévő anyag módosítsa. Es ez tényleg úgy is 
van. A mindennemű czélokra használt vas, kivétel nélkül, a 
vasnak és az anyag.szénnek, carbonnak, vegyüléke illetve 
ötvénye. 
Chémiailag tiszta vas nem is használható gyakorlati ezé- 
